Հարիս շրջան (Տեխաս)
Հարիս շրջան (), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 4.478 կմ² է։ 2008 թվականին բնակչության թիվը կազմում էր 3 984 349 մարդ։ ԱՄՆ-ի վիճակագրության բյուրոյի համաձայն 2015 թվականին բնակչությունը կազմում էր 4 538 028 մարդ։ Շրջկենտրոնն է Հյուստոն () բնակավայրը։

Պատմություն 
Հարիս շրջանը պաշտոնապես կազմավորվել է 1836 թվականին, վերակազմավորվել 1837 թվականին։ Ի սկզբանե շրջանը կոչվում էր Հարիսբերգ։ 1839 թվականի դեկտեմբերին այն վերանվանվել է Հարիս։ Իր նոր անվանումը շրջանը ստացել է այդ տարածքի նորաբնակներից մեկի՝ Ջոն Ռիչարդսոն Հարիսի պատվին։

Աշխարհագրություն 
ԱՄՆ վիճակագրության բյուրոյի տվյալներով Հարիս շրջանի ընդհանուր մակերեսը կազմում է 4604 կմ², որից 4478 կմ²-ն զբաղեցնում է ցամաքը, իսկ 127 կմ²-ն կամ 2,75 %-ը՝ ջրային տարածքները։

Հարևան շրջաններ 
 Մոնտգոմերի շրջան (հյուսիս)
 Լիբերթի շրջան (հյուսիս-արևելք)
 Չամբերս շրջան (արևելք)
 Գալվեստոն շրջան (հարավ-արևելք) 
 Բրազորիա շրջան (հարավ) 
 Ֆորտ Բենդ շրջան (հարավ-արևմուտք) 
 Ուոլեր շրջան (հարավ-արևելք)

Բնակչություն 
2010 թվականի դրությամբ բնակչության թիվը կազմում էր 4 092 459 մարդ։ Բնակչության խտությունը կազմում էր 914,1 մարդ/կմ²։
Բնակչության թիվը 2000 թվականի դրությամբ կազմում էր 3 400 578 մարդ։ Առկա էր 1 205 516 տնային տնտեսություն և 834 217 ընտանիք։ Բնակչության խտությունը կազմում էր 759 մարդ/կմ²։ Հաշվվում էր 1 298 130 բնակելի շինություն՝ 290 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 58,73 %, սևամորթներ կամ աֆրոամերիկացիներ – 18,49 %, բնիկ ամերիկացիներ (հնդկացիներ) – 0,45 %, ասիացիներ – 5,14 %, խաղաղօվկիանոսյան կղզիների բնակիչներ – 0,06 %, այլ ռասաների ներկայացուցիչներ – 14,18 %, երկու կամ ավելի ռասաների ներկայացուցիչներ – 2,96 %: Իսպանախոսները կամ լատինոամերիկացիները կազմում են բնակչության 32,93 %-ը (անկախ ռասայից)։ Բնակչության 7,2 %-ը գերմանացիներ էին, 6,2 %-ը՝ ամերիկացիներ և 5,3 %-ը՝ անգլիացիներ։ 63,8 %-ը տանը խոսում են անգլերեն, մինչդեռ 28,8 %-ը՝ իսպաներեն և 1,6 %-ը՝ վիետնամերեն։

Բնակչության տարիքային կազմը հետևյալն էր՝ 29,00 % - մինչև 18 տարեկան, 10,3 % - 18-24 տարեկան, 33,4 % - 25-44 տարեկան, 19,8 % - 45-64 տարեկան և 7,4 % - 65 և ավելի բարձր։ Շրջանի բնակչի միջին տարիքը 31 տարեկան է։ Յուրաքանչյուր 100 կնոջը բաժին է ընկնում 99,2 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 97,0 տղամարդ։

Բնակչության աճի դինամիկան ըստ տարեթվերի․

Ծանոթագրություններ 

Տեխասի շրջաններ